শুভমান গিলের জায়গায় কাল ওপেন করবেন কে?

চেন্নাই: বিশ্বকাপ (Cricket World Cup 2023) অভিযান শুরুর আগেই ধাক্কা লেগেছে ভারতীয় শিবিরে। ডেঙ্গি আক্রান্ত হয়েছেন ওপেনার শুভমান গিল (Shubman Gill)। দুরন্ত ফর্মে ছিলেন তিনি। ২০২৩ সালে ৫০ ওভারের ফর্ম্যাটে ভারতের (India) হয়ে সর্বোচ্চ রান এবং সবথেকে বেশি শতরান করেছেন গিলই। ডেঙ্গি হওয়ায় চেন্নাইতে (Chennai) অস্ট্রেলিয়ার (Australia) বিরুদ্ধে অনিশ্চিত তিনি। অনিশ্চিত কেন, বলা ভালো ডানহাতি ওপেনার খেলবেন না। তাহলে রোহিত শর্মার (Rohit Sharma) সঙ্গে কে ওপেন করতে নামবেন সেটাই হল প্রশ্ন।

অটোম্যাটিক চয়েস হিসেবে দলে ঢুকবেন ঈশান কিষাণ (Ishan Kishan)। তিনি প্রকৃতপক্ষে ওপেনারই। দলের প্রয়োজনে মিডল অর্ডারে নেমেছেন। আবার রোহিত বিশ্রামে থাকলে গিলের সঙ্গে ইনিংস শুরু করেছেন ঈশানই। এবার প্রিয় বন্ধুর জায়গাতেই খেলবেন।

আরও পড়ুন: আফগানিস্তানের বিরুদ্ধে বিরাট জয় পেল বাংলাদেশ

“He’s not ruled out yet”: Rohit Sharma on Shubman Gill’s fitness ahead of World Cup Australia clash

Read @ANI Storyhttps://t.co/LYvCNSTDDo#ShubmanGill #ODIWorldCup2023 #Australia pic.twitter.com/xjGEUEvMV4

— ANI Digital (@ani_digital) October 7, 2023

শুক্রবার সকালে সাংবাদিক সম্মেলনে এসে টিম ইন্ডিয়ার হেড কোচ রাহুল দ্রাবিড় (Rahul Dravid) বলেন, “ও কিছুটা ভালো বোধ করছে। আমাদের মেডিক্যাল টিম প্রতিদিন উপর নজর রাখছে। আমরা পরে এ নিয়ে সিদ্ধান্ত নেব। মেডিক্যাল টিম এখনই ওকে বাতিল (অস্ট্রেলিয়া ম্যাচের জন্য) করে দেয়নি। পরশু সকালে ও কেমন বোধ করে সেটা দেখব।”

দ্রাবিড় আশা জিইয়ে রাখলেও, মনে করা হচ্ছে গিলকে ছাড়াই প্রথম ম্যাচে খেলতে নামবে ভারত। আকাশ চোপড়া যেমন জানিয়েছেন, দ্রাবিড় যখনই কাউকে অনিশ্চিত বলেন, তার মানে সে নিশ্চিতভাবেই খেলবে না। যাই হোক, দ্রাবিড় আরও বলেন, “সাপোর্ট স্টাফ এবং কোচের কাজ হল দল এবং অধিনায়ককে সমর্থন করা। আগামী মাসদুয়েক আমি সেটাই করব। খেলোয়াড়রা একবার বাউন্ডারি লাইন পেরিয়ে মাঠে ঢোকার পর সবকিছু ওদের উপর। আমাদের আসল কাজ টুর্নামেন্ট শুরু হওয়ার আগে পর্যন্ত। অধিনায়কের যা ভাবনা তাকেই সাপোর্ট করব আমরা।”